open-index/open-wikipedia-markdown huggingface dataset:
טאריק למפטי

**טאריק קוואמי ני-לנטה למפטי** (באנגלית: **Tariq Kwame Nii-Lante Lamptey**; נולד ב-30 בספטמבר 2000) הוא כדורגלן אנגלי, המשחק בעמדת המגן הימני בפיורנטינה מהסרייה א'.

## קריירת מועדונים
למפטי נולד בהילינגדון, לונדון רבתי, אנגליה. הוא גדל במחלקת הנוער של צ'לסי, כאשר הצטרף לאקדמיה בגיל 8.

ב-29 בדצמבר 2019, ערך למפטי את הופעת הבכורה שלו בפרמייר ליג כשעלה כמחליף בניצחון 1–2 של צ'לסי על ארסנל. הוא הופיע עוד פעמיים עבור צ'לסי, שתיהן במסגרת הגביע האנגלי.

ב-31 בינואר 2020, עבר למפטי לברייטון וחתם על חוזה לשלוש וחצי שנים. ב-23 ביוני ערך הופעת בכורה בתיקו 0-0 נגד לסטר סיטי. ב-1 בנובמבר כבש שער בכורה בפרמייר ליג בהפסד ברייטון 1–2 לטוטנהאם הוטספר.

ב-1 בספטמבר 2025 חתם בפיורנטינה.

## קריירה בינלאומית
למפטי הוא יליד אנגליה ממוצא גנאי. הוא ייצג את נבחרות אנגליה הצעירות.

ביולי 2020 פנתה אליו ההתאחדות הגנאית על מנת שייצג את הנבחרת הלאומית. אף על פי כן, ב-8 בספטמבר 2020 ערך הופעת בכורה בנבחרת אנגליה עד גיל 21, כשפתח בהרכב הנבחרת בניצחון 1–2 על אוסטריה.

ביולי 2022 עבר למפטי לייצג את נבחרת גאנה. ב-23 בספטמבר ערך את הופעת הבכורה שלו בנבחרת, בהפסד 3-0 לברזיל במשחק ידידות.

נכלל בסגל נבחרת גאנה לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני צ'לסי
קטגוריה:כדורגלני ברייטון אנד הוב אלביון
קטגוריה:כדורגלני פיורנטינה
קטגוריה:כדורגלני נבחרת גאנה
קטגוריה:כדורגלני מונדיאל 2022
קטגוריה:אנגלים ממוצא גנאי
קטגוריה:אנגלים שנולדו ב-2000
ארנון זו-ארץ

**ארנון זו-ארץ** (נולד ב-1954) הוא קצין צה"ל בדימוס ששירת כקצין קשר ותקשוב ראשי וראש מטה אגף התקשוב בדרגת תת-אלוף.

## ביוגרפיה
ארנון זו-ארץ נולד בשנת 1954 בקיבוץ גינוסר, לשרה ולשלום זו-ארץ, צפר ומראשוני מנחילי שמירת הטבע בישראל. זו-ארץ למד בחדרה ובאורט נתניה.

בשנת 1973 התגייס לצה"ל ושירת כטכנאי בית מלאכה קשר בבסיס הציוד המרחבי ברפידים, ובמלחמת יום הכיפורים שירת בחפ"ק של מפקד אוגדה 252. לאחר שהגיע לדרגת רב-סמל יצא לקורס קצינים ובשנת 1979 סיים קורס קציני קשר. שירת כקצין ציוד קשר באוגדה 194, קמב"ץ ומ"פ תקשורת בגדוד קשר באוגדה 162, תפקיד אותו מילא במלחמת שלום הגליל. עלה לדרגת רב-סרן ושירת כקצין קשר חטיבתי בחטיבה 500 בתעסוקה מבצעית בלבנון. היה מפקד קורס קציני קשר בבה"ד 7, למד בבית הספר לפיקוד ומטה ואחר כך היה סגן מפקד גדוד הקשר באוגדה 162. בשנת 1987 עלה לדרגת סא"ל ושירת כמפקד גדוד הקשר של פיקוד הדרום (גדוד קשר 373), קצין קשר של אוגדה 366, קצין קשר של אוגדה 162 ורע"ן מפקדים בבה"ד 7. בשנת 1994 עלה לדרגת אל"ם ושירת כמפקד קשר ואלקטרוניקה פיקודי (מקשא"פ) דרום, מפקד בה"ד 7 וסגן קשר"ר.

יצא ללימודים במכללה לביטחון לאומי ובאוגוסט 2002 מונה לקצין קשר אלקטרוניקה ומחשבים ראשי. נמנה עם יוזמי הקמת אגף התקשוב, שאליו הועבר החיל בפיקודו, ומונה במקביל לראש מטה אגף התקשוב. שירת בתפקידים אלה עד ספטמבר 2005. במאי 2004 שונה שם החיל לחיל התקשוב, ותוארו של זו-ארץ כמפקד החיל היה לקצין תקשוב ראשי.

לאחר שחרורו מצה"ל פיתח קריירה עסקית בתחום התקשוב, והקים מספר חברות תעשייה ושירותים בתחומי התקשוב, הענן והסייבר.

בעל תואר ראשון (בהצטיינות יתרה) במדעי המדינה, תואר שני (מצטיין דיקן) במדעי המזרח התיכון מאוניברסיטת חיפה ותואר שני במינהל עסקים מאוניברסיטת בר-אילן.

## קישורים חיצוניים

* 

קטגוריה:גינוסר: אישים
קטגוריה:תתי-אלופים בצה"ל
קטגוריה:קציני קשר ראשיים
קטגוריה:בוגרי המכללה לביטחון לאומי
קטגוריה:בוגרי אורט יד ליבוביץ
קטגוריה:בוגרי אוניברסיטת חיפה
קטגוריה:בוגרי אוניברסיטת בר-אילן
קטגוריה:ישראלים שנולדו ב-1954
דז'ה מרקוש (משפטן)

**דז'ה מרקוש** (בהונגרית: **Márkus Dezső**; פקש, 13 באוקטובר 1862 – בודפשט, 3 בדצמבר 1912) היה משפטן, שופט בית המשפט המלכותי, סופר משפטי ועורך יהודי-הונגרי.

## ביוגרפיה
לאחר סיום לימודי המשפטים, הפך לעורך דין בבודפשט בשנת 1886. משנת 1894 עבד במשרד המשפטים בתואר שופט ממונה, במחלקה להכנת חוקים והשתתף בהכנת חוק הנישואין (1894). בשנת 1906 מונה לעוזר שופט ובשנת 1911 לשופט רגיל בקוריה  (הקוריה המלכותית היה כינויו של בית המשפט העליון בממלכת הונגריה בין 1723 לבין 1949). בין השנים 1889–1893 ערך את כתב העת "הסקירה המשפטית". משנת 1896 ועד מותו הוא היה העורך הראשי של מהדורת הזיכרון לאלף שנה לייסוד ממלכת הונגריה של ספריית (וארכיב) המשפט ההונגרית - הקורפוס יוריס הונגאריקי (CJH-Corpus Juris Hungarici)  שהיה ספרייה וארכיב החוקים החשוב ביותר - הלא רשמי - של הונגריה במשך מאות שנים. מ-1898 עד 1906 היה העורך ראשי של לקסיקון המשפטי ההונגרי הראשון, ובין 1901 לבין 1904 - בשיתוף עם ארמין פודור {פליישנר) ומור קיש - אסף את כל החוקים שנגעו ללמשפט הפרטי (הלא ציבורי) בהונגריה. בנוסף לכך פרסם מספר מחקרים מקוריים וערך ספריית פסקי דין שפורסמו. הערותיו השונות (במשפט אזרחי, באכיפת החוק, בסדר הדין האזרחי, בדיני זוגיות, בשכר טרחת עורכי דין וכו') שימשו רבות את העוסקים בתחום המשפט בהונגריה.
[ממוזער|350x350 פיקסלים|קברו של דז'ה מרקוש בבודפשט. [בית הקברות היהודי ברחוב קוזמה: 5-1-20.]]

## עבודותיו העיקריות
* חוק ההוצאה לפועל (1886)
* המהות של ה-Pragmatica Sanctio
* מדריך דיני הנישואין והרישום (1895)
* חוקי "מוגבלי השליטה ברכוש" בהונגריה (1896)
* זכותם של ילדים שנולד מחוץ לנישואין (1897)
* לקסיקון החוק ההונגרי (1898–1906)
* קורפוס יוריס הונגאריקי וקידוד המשפט הפרטי (1899) מקוון
* המקור הגאלי של ההליך המשפטי ההונגרי הישן (1899)
* אודות חברות ביטוח פרטיות (1900)
* המשפט הפרטי ההונגרי 1904-1901
* המשפט הציבורי הונגרי (1906)
* רפורמה בחוק ההוצאה לפועל (1907) מקוון
* זכות ההצבעה ( 1912).
* קורפוס יוריס הונגאריקי (מהדורת זיכרון של המילניום)

## לקריאה נוספת
* 1896. ביוגרפיה של עורכי קורפוס יוריס הונגאריקי.
* חייהם ויצירותיהם של סופרים הונגרים. דז'ה מרקוש.
* לקסיקון ביוגרפי הונגרי. דז'ה מרקוש

## קישורים חיצוניים

* לקסיקון משפטי הונגרי בעריכת דז'ה מרקוש

קטגוריה:שופטים יהודים הונגרים
קטגוריה:הונגריה: חוק ומשפט
קטגוריה:משפטנים יהודים הונגרים
קטגוריה:עורכי דין יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:פקש: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1862
קטגוריה:הונגרים שנפטרו ב-1912
פאבלו קאצ'ז'יאן

**פאבלו קאצ'ז'יאן** (בספרדית: **Pablo Katchadjian**; נולד בבואנוס איירס ב-1977) הוא סופר ארגנטינאי ממוצא ארמני, שפרסם ספרי שירה, רומנים וכתיבה בז'אנרים ספרותיים חדשים וניסיוניים. הוא פרופסור באוניברסיטת בואנוס איירס ובאוניברסיטה הלאומית לאמנויות. ספריו תורגמו לאנגלית, צרפתית, עברית, ארמנית ופורטוגזית.

ספרו "El Aleph engordado"  הוא פיתוח של ספרו של חורחה לואיס בורחס "האל"ף" ("El aleph") . קאצ'ז'יאן נתבע באשמת הפרת זכויות יוצרים בידי יורשתו של בורחס, מריה קודמה , והמשפט שעסק בסוגיות של ניכוס ספרותי התפרסם מאוד. קאצ'ז'יאן טען שבניגוד לפלגיאט, ספר שמציג בגלוי את מקורותיו ומתבסס עליהם ליצירת יצירה חדשה שאינה נגזרת של היצירה הקודמת אינו מפר את זכויות היוצרים אלא מדובר בז'אנר ספרותי נפרד וראוי. ב-2017 לאחר סאגה משפטית ממושכת זוכה קאצ'ז'יאן מהאשמות נגדו וזכה במשפט.

## ספריו שתורגמו לעברית
* ספרו "תודה" ראה אור בעברית ב-2014 בהוצאת זיקית.
* ספרו "חופש מוחלט" ראה אור בעברית ב-2017 במהדורה מוגבלת בהוצאת תשע נשמות, וזמין בפורמט דיגיטלי.

## קישורים חיצוניים

* פאבלו קאצ'ז'יאן, דף הסופר וביוגרפיה שלו, באתר הוצאת תשע נשמות

קטגוריה:סופרים ארגנטינאים
קטגוריה:ארגנטינאים שנולדו ב-1977
קורמורן מנומר

**קורמורן מנומר** (שם מדעי: *Phalacrocorax punctatus*) הוא מין של עוף ימי ממשפחת הקורמורניים האנדמי לניו זילנד. בעבר סיווגו אותו כחלק מסוג יחידי - *Stictocarbo* שבוטל. כיום הוא שייך לסוג קורמורן והוא נחשב לקרובו של המין קורמורן פיט (*Phalacrocorax featherstoni*) מאיי צ'טהאם.

קורמורן זה תואר בידי החוקר הגרמני יוהאן ריינהולד פורסטר  ב-1786, אשר הפליג לצד ג'יימס קוק לניו זילנד וירה באחד הפרטים, אותם הוא כינה בשם "קורמורן חלילי".

## תיאור
אורך הקורמורן 64 עד 74 סנטימטרים בממוצע ומשקל 700 עד 1,200 גרם והוא בעל כסות נוצות שחורות על גבו, עם נוצות כנפיים וזנב חומים כהים והפנים והעיניים צהובות. המקור ארוך יחסית וגם צהוב והסנטר ו"כיפת הראש" שחורים, כשהחלק העליון של החזה אפור. מהלחיים ומטה עובר פס לבן לאורך הצוואר והחזה והבטן לבנים לחלוטין. הרגליים צהובות עם קרומי שחייה. לאורך הכנפיים והגב ישנם כתמים שחורים, מהם קיבל הקורמורן את שמו. שני הזוויגים דומים במראם.

הקורמורן חי סביב חופי האוקיינוס השקט והוא מצוי בעיקר באי הדרומי, האי סטיוארט ופרטים בודדים נראים גם באי הצפוני. האוכלוסייה העולמית כוללת בין 10,000 עד 50,000 פרטים, המקננים סביב צוקים וחופי סלעים לאורך ניו זילנד בלהקות של אלפי פרטים.

הקורמורן יכול לחפש מזון באוקיינוס, מעל 6 קילומטרים מהחופים והוא צולל אחרי דגים ודיונונים, אחריהם הוא רודף בעזרת רגליו הארוכות מתחת המים. הוא יכול לצלול עד 30 שניות, כשהשיא המתועד הגיע ל-70 שניות מתחת למים. הקורמורן גם בולע אבנים קטנות שיסייעו לטחינת טרפו. הקורמורנים לרוב דגים לבד אך לעיתים רחוקות דגים יחדיו.

האוכלוסייה העולמית של קורמורן זה אינה מצויה בסכנה, ומצב השימור שלו הוא ללא חשש.

## קישורים חיצוניים

## הערות שוליים

קטגוריה:בעלי חיים שתוארו ב-1786
קטגוריה:טקסונים שתוארו בידי אנדרס אריקסון ספרמן
קטגוריה:קורמורניים
קטגוריה:ניו זילנד: עופות אנדמיים
ברואה

**מועדון הכדורסל ברואה** (בבולגרית **БК Берое**) הוא מועדון כדורסל בולגרי מהעיר סטארה זאגורה המשחק בליגת העל הבולגרית ובליגה הבלקנית.

## היסטוריה
המועדון נוסד ב-1958 כתוצאה של איחוד בין המועדונים בורטוב ולוקומטיב סטארה זאגורה. בשנת 1961 העפיל המועדון לראשונה לליגה הראשונה. הקבוצה נדדה לאורך השנים בין הליגה השנייה לליגה השלישית וב-2012 העפילה בחזרה אל הליגה הראשונה, שבה היא משחקת כיום.

עונת השיא של המועדון הייתה עונת 2016/2017, אז זכתה הקבוצה בגביע הבולגרי, בסופר קאפ הבולגרי ובליגה הבלקנית
בעונת 2017/2018 השתתפה הקבוצה בסיבוב השני ביורופקאפ, והודחה בו לאחר שהובסה בצמד משחקים על ידי בלפיוס מונס-אנו הבלגית.
בעונת 2020/2021 בליגה הבלקנית העפילה הקבוצה לשלב חצי הגמר בו הפסידה לאקדמיק פלובדיב, לאחר מכן שיחקה במשחק על מקומות 3-4 נגד הפועל גלבוע גליל בו הפסידה וסיימה במקום ה-4 בטורניר.
## קישורים חיצוניים

* 
* עמוד הקבוצה באתר (Eurobasket)

קטגוריה:קבוצות כדורסל בולגריות
ס"ט

[ממוזער|שער ספר בתי כהונה מאת הרב האשכנזי רבי [יצחק הכהן רפפורט בו הוא חותם **ס"ט**.|233x233 פיקסלים]]
**ס"ט** הם ראשי תיבות המשמשים לחתימה מליצית. לס"ט מספר פענוחים, בהם ברכת החיים "סופו טוב"; ויש אומרים "סימן טוב", כן נפוץ הפענוח "ספרדי טהור", אך פענוח זה ככל הנראה שגוי. השימוש בראשי התיבות, כלפי עצמם או כלפי אנשים אחרים, נעשה בעיקר אצל יהדות ספרד.

## פענוחים
* אחד הפירושים המקובלים הוא "סופו טוב" (או "סופי טוב"), או "סיפיה טב", כלומר איחולי כל טוב, או "סימנא טבא", שהוא סימן או דבר טוב. קיימות גם ההטיות של סי"ט או סליט"א. רבי יהודה כלץ למשל חתם "ס"ט אכי"ר" (ס"ט אמן כן יהי רצון). הרב חיים יהושע אלעזר הכהן חמצי, לאחר שכתב את שמו, הוסיף את המילים "סופי טוב". 
* שלמה גרינבוים הציע לפענח "סין טין" – רפש וטיט – ביטוי של ענווה והתבטלות בפני האל, זאת לפי הסכמת אחד מרבני ליוורנו לספר שער יוסף שחתם כך. אחרים דחו זיהוי זה בשל כך שהצירוף סין טין ס"ט קיים, וכן בשל כך שחתימה זו משמשת גם כלפי אנשים אחרים (דוגמה אחת מני רבות: בהסכמת רבני סאלי לספר חפץ ה' נכתב "רבי חיים בן עטר ס"ט") ולא סביר שאדם יכנה את חברו "רפש וטיט".
* בעבר היה מקובל לפענח "ספרדי טהור" עבור יהודים שלא חיו כאנוסים, או שלא התערבבו עם אשכנזים, יש שדחו זיהוי זה בשל העובדה שבחתימה השתמשו אשכנזים (ביניהם: החכם צבי, היעב"ץ רבי ישראל משקלוב ועוד רבים), כך גם תימנים (ביניהם הרש"ש רבי יחיא צאלח) ואיטלקים (ביניהם רמח"ל ועוד).
* קיצור למילה הלטינית "סיגנט", חתימה מקוצרת. כלומר מקום החותמת, סימון מקום החתימה.
* [ממוזער|חתימת רבי [יהושע יעקב ישראל עולייל בה הוא חותם "סליט"א" - סיפיה לימים טובים אמן.|162x162 פיקסלים]]יש שטענו שפענוח הוא "סנט": יהודי ספרד נהגו בימי האינקוויזיציה לציין את אבותיהם שמתו על קידוש השם כקדושים, ומכאן דמיון לראשי התיבות "**ST**", מהמילה הלטינית "**S**anc**t**", שפירושה "קדוש". עם זאת, נעשה שימוש בחתימה זאת גם טרם גירוש ספרד (למשל: הריטב"א, הרא"ש, אבודרהם).

## לקריאה נוספת
* הרב מאיר מאזוז, אסף המזכיר, מערכת הסמ"ך, ערך "ס"ט".
* 
* ישראל דנדרוביץ, הדרכון הספרדי, **היו דברים מעולם**, חלק 2, עמ' 439–446

## קישורים חיצוניים

* 

## הערות שוליים

קטגוריה:יהדות ספרד
קטגוריה:לאדינו
קטגוריה:ראשי תיבות וקיצורים
יחסי כף ורדה – צרפת

**יחסי כף ורדה–צרפת** הם היחסים הדו-צדדיים בין הרפובליקה הצרפתית לרפובליקה של כף ורדה.

## היסטוריה
ימין|ממוזער|שגרירות כף ורדה בפריז
זמן קצר לאחר שכף ורדה קיבלה עצמאות מפורטוגל בשנת 1975, צרפת הכירה בריבונותה, ויוצגה בה באמצעות שגרירותה בדקר, סנגל. בשנת 1982 נפתחה שגרירות צרפת בפראיה.

עם חתימת הסכם שיתוף הפעולה התרבותי, המדעי והטכני בין ממשלות צרפת לכף ורדה, המשימה הראשונה עם שיתוף פעולה צרפתי נעשתה בשנת 1976 בכף ורדה. הפעולה הראשונה שלה הייתה פתיחת גלריית פאז'ה בריביירה בראווה  באי סאו ניקולאו.

בין השנים 1977–1995 התקיימו 10 עד 15 שיתופי פעולה, משימה שיתופית דו-צדדית על מספר המגזרים בכף ורדה, כולל חקלאות, בריאות, תיירות, פיננסים, חינוך, ממשל, בטיחות וכו'.

בשנת 1996, כף ורדה פתחה את שגרירותה בפריז. בשנת 2010 נפתח המכון הצרפתי של כף ורדה (Institut français du Cap-Vert), אולם הוא נסגר ב-31 באוגוסט 2014.

## נציגויות דיפלומטיות
* כף ורדה מחזיקה בצרפת שגרירות בפריז ו-2 קונסוליות בניס ומרסיי.
* צרפת מחזיקה בכף ורדה שגרירות בפראיה ו-2 קונסוליות בסנטה מריה ומינדלו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
בומבך

**בומבך** הוא שם משפחה אשכנזי וגרמני ממקור גרמני (Bombach).

קטגוריה:שמות משפחה אשכנזיים
קטגוריה:שמות משפחה גרמניים
יחסי כף ורדה – רוסיה

**יחסי כף ורדה–רוסיה** הם היחסים הדו-צדדיים בין הפדרציה הרוסית לרפובליקה של כף ורדה.

## היסטוריה
ברית המועצות כוננה יחסים דיפלומטיים עם כף ורדה ב-25 בספטמבר 1975, זמן קצר לאחר שקיבלה את עצמאותה מפורטוגל.

## נציגויות דיפלומטיות
* כף ורדה מחזיקה ברוסיה קונסוליה במוסקבה.
* רוסיה מחזיקה בכף ורדה שגרירות בפראיה.

## הערות שוליים

קטגוריה:ערכים ללא קטגוריות פיזיות - יחסי חוץ
בז ערבות

**בז ערבות** (שם מדעי: *Falco mexicanus*) הוא מין של בז ממשפחת הבזיים, החי במערב אמריקה הצפונית. הוא חי לרוב באזורי ערבות עשב כמו הפרריה ומכאן שמו.

## תיאור
הבז מגיע לאורך ממוצע של 37 עד 38 סנטימטרים ומשקל 500 עד 636 גרם. הנקבות כמעט כפולות בגודלן מהזכרים וכן תוקפניות וקולניות מהזכרים. אורכם 45 סנטימטרים בממוצע, עם מוטת כנפיים של 1.1 מטר ומשקל 762 עד 970 גרם בממוצע. צבע הבז אפור עד זהוב-בהיר עם כנפיים חומות מסורטטות בחום כהה. הפנים בהירות עם פסים כהים לצידי העיניים השחורות, והמקור צהוב מעוקל בעל קצה אפור. הבטן והחזה מסורטטים בחום והרגליים צהובות. מראה הבז מזכיר מעט בז נודד, החולף באותם אזורים, אך הוא גדול יותר, זנבו קצר יותר והוא בעל גוונים כהים לאורך מרבית הגוף. הוא מזכיר גם את בז הציידים.

הבז חי בקנדה מדרום מניטובה, ססקצ'ואן, אלברטה וקולומביה הבריטית ודרומה לאורך מערב ארצות הברית עד לבאחה קליפורניה, דורנגו וסן לואיס פוטוסי במקסיקו כשלעיתים יימצא דרומה יותר במקסיקו. הוא מצוי בטבע באזורים פתוחים ממרחבי טונדרה, פרריה וערבות תת-מדבריות. הוא מצוי גם למורדות של כמה הרים כמו הרי הרוקי, רכס קסקייד וסנטרל ואלי. הבז לא מרבה לנדוד, למעט בחורפים קשים ביותר.

הבז הוא צייד מהיר בעל כנפיים דמויות-חרמש המותאמות לצלילה מהירה אחרי טרף. מרבית טרפו מורכב ממכרסמים שונים כמו סנאיים, מרמיטות, חולדות, חולדי שק וארנבות וגם מעטלפים ומעופות קטנים עד בינוניים. עם זאת הוא יכול להרוג גם עופות גדולים יותר מהרגיל ונצפה בציד של אווזים צעירים, שלרוב כבדים ממנו.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי הרמן שלגל
קטגוריה:בזיים
קטגוריה:ארצות הברית: עופות
קטגוריה:בעלי חיים שתוארו ב-1850
טירת קרדיגן

**טירת קרדיגן** (בוולשית: **Castell Aberteifi**; באנגלית: **Cardigan Castle**) היא טירה המשקיפה על נהר טייפי בקרדיגן, קרדיגיון, ויילס. הטירה הוכרזה כבניין רשום בדרגה I. בניית הטירה מתוארכת בסוף המאה ה-11, אם כי נבנתה מחדש בשנת 1244. טירת גרינהאוס נבנה בתוך חומות הטירה בראשית המאה ה-19. לאחר תקופה בה הייתה במצב רעוע, הטירה שוחזרה בתחילת שנות האלפיים ונפתחה לקהל בשנת 2015. כיום הטירה בבעלות מועצת מחוז קרדיגיון.

## היסטוריה
[שמאל|ממוזער|טירת קרדיגן, בין השנים [1967-1770.]]
טירת המוטה וביילי הראשונה נבנתה כקילומטר וחצי מהאתר הנוכחי (בערך בשנת 1093), ככל הנראה בערך בזמן הקמתה של העיר על ידי רוג'ר דה מונטגומרי, ברון נורמני .

חזית הטירה הנוכחית נבנתה על ידי גילברט פיץ ריצ'רד לורד מקלייר לאחר שהראשונה נהרסה. הטירה הועברה לבנו של גילברט, גילברט דה קלייר, הרוזן הראשון מפמברוק בשנת 1136. באותה שנה הוביל אוביין גוויניד' את תבוסת השליטים הנורמנים בעיירה קרדיגן בקרב קריג מאוור. העיר נכבשה ונשרפה, אם כי הטירה הוגנה בהצלחה על ידי הנורמנים בפיקודו של רוברט פיץ מרטין.

מאוחר יותר נכבשה הטירה מחדש על ידי הנורמנים, והיא הוחזקה על ידי הרוזן רוג'ר מהרטפורד. בשנת 1166 היא נכבשה על ידי ריס אפ גריפיד', שבנה אותה מחדש באבן בשנת 1171.

לאחר מותו של ריס בשנת 1197, בניו, מלגוון וגריפיד', התווכחו את ירושתם, וכתוצאה מכך מלגוון הסגיר את גריפיד' לנורמנים ומכר את הטירה לג'ון, מלך אנגליה.

ל'ואלין הגדול כבש את הטירה בשנת 1215, ובאספת הפרלמנט שהתקיים באברדווי בשנת 1216 הוחלט להעביר אותה לבניו של גריפיד' מדהייברת', אם כי בשנת 1223, ויליאם מרשל הצעיר כבש את הטירה. בשנת 1231 הטירה נכבשה שוב עבור ל'ואלין על ידי רייס גריג ובני בריתו. ל'ואילין החזיק בה עד מותו בשנת 1240. עם מותו של ל'ואלין נפלה הטירה חזרה לידי הנורמנים, ובשנת 1244 שופצה הטירה על ידי הרוזן גילברט מפמברוק, ונבנו סביבה חומות להגנה נוספת.

הטירה ניזוקה קשות במהלך במלחמת האזרחים האנגלית, ועד המאה ה-18 שימשה כבית כלא.

בשנת 1940 הטירה והבית נקנו על ידי איל הון. בתו, ברברה ווד, ואמה עברו לגור בטירת גרינהאוס, שדרשה תיקונים והשקעה רבה, אם כי הוזנחה על ידי בעליה. העלמה ווד המשיכה להחזיק בטירה כמעט 60 שנה, על אף ניסיונות הרשות המקומית לקחת בעלות על הטירה בשנת 1971. טירת גרינהאוס הוכרזה כבלתי ראויה למגורי אדם בשנת 1984.

## המאה ה-21
[שמאל|ממוזער|טירת קרדיגן, שנת [2006.]]
העלמה ווד, הדיירת האחרונה, עזבה לבסוף את הטירה בשנת 1996 ועברה לבית אבות. שש שנים לאחר מכן, היא העמידה את הטירה למכירה פרטית, בשנת 2001. הטירה נרכשה על ידי מועצת מחוז סרדיג'ון באפריל 2003, שהחלה לתקן, לשפץ ולשקם את הטירה. בשנת 2004 הופיעה טירת גרינהאוס בעונה השנייה של סדרת ה-BBC, "שחזור" (Restoration).

עבודות השיפוץ נמשכו מספר שנים לאחר רכישתה על ידי המועצה, והטירה נפתחה לציבור ב-15 באפריל 2015. כיום, הטירה מציעה לינה וארוחת בוקר, מרכז מורשת עם מתקני חינוך, מסעדה, אזור אירועים וקונצרטים באוויר הפתוח, וחדרים להשכרה לשיעורים.

## לקריאה נוספת
* 

## קישורים חיצוניים

* 
* אתר טירת קרדיגן

## הערות שוליים

קרדיגן
קטגוריה:קרדיגיון
2 + 2 = 5 (שיר)

"**&lrm;2 + 2 = 5**" הוא שיר של להקת הרוק האנגלית רדיוהד, אשר פורסם כסינגל השלישי והאחרון מתוך אלבומם השישי, *[[Hail to the Thief]]*. הוא הגיע למקום השני במצעד הסינגלים הקנדי, למקום 12 במצעד הסינגלים האיטלקי ולמקום 15 במצעד הסינגלים בבריטניה. נכון לאוגוסט 2021, השיר הושמע למעלה מ-30 מיליון פעמים בספוטיפיי.

## הקלטה
"&lrm;2 + 2 = 5" הוא שיר רוק שנבנה לאט לאט עד שבשיא שלו הוא חזק ורועש. הוא הוקלט בשנת 2002 באולפני הקלטות Ocean Way בהוליווד, לוס אנג'לס, עם המפיק נייג'ל גודריץ'. הוא הוקלט כטסט סטודיו, והסתיים תוך שעתיים.

## כותרת
הכותרת היא התייחסות לסיסמת &lrm;2 + 2 = 5 מהרומן הדיסטופי – "1984" מאת ג'ורג' אורוול. הכותרת האלטרנטיבית של השיר, "הפושר", מתייחסת לתופת של דנטה, בה "הפושרים" הם הגיהנום שלא עשו שום דבר רע אבל לא התנגדו לעוולות.

## מיקומי שיא

## משתתפים
* תום יורק - זמרה, גיטרה
* ג'וני גרינווד - גיטרה, מערכות אנגלוגיות, אונד מרטנו
* אד או'בריאן - גיטרה, אפקטים, קולות רקע
* קולין גרינווד - בס
* פיל סלוואי - תופים, כלי הקשה

## קישורים חיצוניים

## הערות שוליים

קטגוריה:שירי רדיוהד
קטגוריה:שירים באנגלית
קטגוריה:שירים על מספרים
פול מילגרום

**פול רוברט מילגרום** (באנגלית: **Paul Robert Milgrom**; נולד ב-20 באפריל 1948) הוא כלכלן יהודי-אמריקאי. מאז 1987 הוא פרופסור למדעי הרוח באוניברסיטת סטנפורד. מילגרום הוא מומחה בתורת המשחקים בכלל, ובתורת המכירות הפומביות ובאסטרטגיות תמחור בפרט.

מילגרום הוא זוכה פרס נובל למדעי הכלכלה לשנת 2020, יחד עם רוברט וילסון, "על שיפורים בתורת המכירות הפומביות והמצאת פורמטים חדשים של מכירות פומביות".
מילגרום ומנחהו לעבודת הדוקטורט, רוברט וילסון, תכננו את פרוטוקול המכירה הפומבית שמשמש את ה-FCC לקביעת איזו חברת טלפונים תקבל את התדרים הסלולריים. מילגרום הוביל גם את הצוות שתכנן את מכרז התמריצים לשנת 2016–2017, שהיה מכירה פומבית דו-צדדית להפעלת תדרי רדיו מחדש משידור טלוויזיה לשימושים בפס רחב אלחוטי.

## ראשית חיים וחינוך
פול מילגרום נולד בדטרויט, מישיגן, ב־20 באפריל 1948, השני מבין ארבעה בנים להורים היהודים אברהם אייזיק מילגרום ואן ליליאן פינקלשטיין. הורי אביו, סמואל ורבקה (בֶּקי) מילגרום היו יהודים פולנים שהיגרו לקנדה וממנה לארצות הברית ואילו הורי אמו, היימן ורוז פינקלשטיין היו יהודים רוסים שהיגרו לארצות הברית.

המשפחה עברה מדטרויט לאוק פארק, מישיגן, ומילגרום למד בבית הספר דיואי ולאחר מכן בתיכון באוק פארק.
מילגרום סיים את לימודיו באוניברסיטת מישיגן בשנת 1970 עם תואר שני במתמטיקה. הוא עבד כאקטואר במשך מספר שנים בסן פרנסיסקו בחברת הביטוח מטרופוליטן, ולאחר מכן בחברת הייעוץ נלסון וורן בקולומבוס, אוהיו. מילגרום הפך לשותף בחברת האקטוארים בשנת 1974. בשנת 1975 נרשם מילגרום ללימודי תואר שני באוניברסיטת סטנפורד בתוכנית MBA. לאחר שנתו הראשונה הוא הוזמן למסלול דוקטורט. קיבל תואר שני בסטטיסטיקה בשנת 1978 ודוקטורט בעסקים בשנת 1979. עבודת הדוקטורט שלו על תורת המכירות הפומביות זכתה בפרס לאונרד סאבאג'. מאמר זה היה גם לראשון המאמרים המרכזיים על תאוריית המכירות הפומביות. מנחהו לעבודת הדוקטורט, רוברט וילסון, הפך מאוחר יותר לשותף שלו בתכנון מכירה פומבית של ספקטרום בה השתמשה רשות התקשורת הפדרלית.

## קריירה אקדמית

### פרס זיכרון נובל לכלכלה
באוקטובר 2020, האקדמיה השוודית המלכותית למדעים הצהירה כי העניקה את פרס נובל בכלכלה, לזכייה במשותף למילגרום ולרוברט וילסון, מכיוון שהם "השתמשו בתובנותיהם כדי לעצב פורמטים חדשים של מכירות פומביות עבור מוצרים ושירותים שקשה למכור באופן מסורתי, כגון כתדרי רדיו. תגליותיהם הועילו למוכרים, לקונים ולמשלמי מיסים ברחבי העולם."

## מחקר

### תורת המשחקים

## מדיניות

## הוראה

## עסק

## פרסומים נבחרים

* (Ph.D. Dissertation)
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*To Improve Auction Theory Paul R. Milgrom and Robert B. Wilson got Nobel in economics


## קישורים חיצוניים

* 

* 
* 
* 
* 
* 

## הערות שוליים

קטגוריה:זוכי פרס נובל יהודים אמריקאים
קטגוריה:זוכי פרס נובל אמריקאים
קטגוריה:זוכי פרס נובל לכלכלה
קטגוריה:בוגרי אוניברסיטת סטנפורד
קטגוריה:יהודים חברי האקדמיה הלאומית למדעים של ארצות הברית
קטגוריה:חוקרי תורת המשחקים אמריקאים
קטגוריה:חוקרי תורת המשחקים יהודים
קטגוריה:יהודים חברי האקדמיה האמריקאית לאמנויות ולמדעים
קטגוריה:כלכלנים יהודים אמריקאים
קטגוריה:זוכי פרס חזית הידע
קטגוריה:זוכי פרס נובל לשנת 2020
קטגוריה:אמריקאים שנולדו ב-1948
קטגוריה:זוכי פרס אמי לטכנולוגיה ולהנדסה
איבאר רוז'איה

**איבָּאר רוֹזָ'איֶה** (בבוסנית **Ibar Rožaje**) הוא מועדון כדורסל מונטנגרי מהעיר רוז'איה, המשתתף בליגת העל המונטנגרית בכדורסל.

## היסטוריה
המועדון נוסד ב-1984 כחלק ממועדון ספורט כללי שכלל קבוצת כדורגל וקבוצת כדורעף, בתחילה שיחקה הקבוצה בליגה היוגוסלבית ועם פרוץ מלחמות יוגוסלביה עברה הקבוצה לליגת העל הסרבית-מונטנגרית בה שיחקה עד 2006, אז פרשה מונטנגרו מאיחוד סרביה ומונטנגרו והקבוצה הצטרפה לליגה המונטנגרית השנייה. בעונת 2011/2012 העפילה הקבוצה לליגה הראשונה במונטנגרו, בעונת 2012/2013 הגיעה הקבוצה להישג השיא שלה והעפילה לחצי גמר הגביע המונטנגרי.

בעונת 2020/2021 שיחקה הקבוצה בליגה הבלקנית.

## קהל
הקבוצה מייצגת את המיעוט הבוסניאקי המתגורר ברוז'איה וקהל אוהדיה מזוהה עם האסלאם הסוני ומכנה עצמו ג'אזי (מגיני האסלאם) על שם הלוחמים ב.

## קישורים חיצוניים
* 
* עמוד הקבוצה, באתר Eurobasket

קטגוריה:קבוצות כדורסל יוגוסלביות
קטגוריה:קבוצות כדורסל מונטנגריות
אטלס השפות בסכנת הכחדה בעולם

**אטלס השפות בסכנת הכחדה בעולם** (נקרא גם: **הספר האדום של השפות בסכנת הכחדה**) הוא סדרת פרסומים המתפרסמת על ידי ארגון אונסקו ובו רשימה מקיפה של השפות העומדות בסכנת הכחדה בעולם.

## היסטוריה
בשנת 1992 במהלך "הקונגרס הבינלאומי של הבלשנים (CIPL)" שנערך בקנדה דנו מיטב בלשני העולם בנושא: "שפות בסכנת הכחדה" וכתוצאה מכך החליטו להקים את "ועדת השפות בסכנת הכחדה". באותה השנה קיימה הוועדה קיימה פגישה בינלאומית בפריז, צרפת כדי להציג את הנושא בפני העולם וליזום פעולה נרחבה לכך. פגישה זו נחשבה חשובה מספיק כדי שתוכל להיות תחת סמכות של ארגון אונסקו. ביוזמתו של סטפן וורם החליטה הוועדה להקים את: "מרכז המחקר לשפות נכחדות" ואת "המסלקה הבינלאומית לשפות בסכנת הכחדה (ICHEL)" ולפרסם את "אטלס השפות בסכנת הכחדה בעולם" על סמך הנתונים שאספה. הבלשן היפני שיגרו צוצ'ידה היה אמור להקים את מרכז המחקר וכך בשנת 1994 הוקמה באוניברסיטת טוקיו הוועדה שעסקה בכך עם טאסאקה צונודה בתפקיד המנהל הראשי. בינתיים הדיווחים הראשוניים על שפות בסכנת הכחדה כבר נאספו והועברו אל אונסק"ו על ידי מומחים אזוריים בשנת 1993 ואלה הועברו לאחר מכן אל המסלקה שהוקמה שדאגה להקים אתר אינטרנט עבור אטלס השפות בסכנת הכחדה בעולם שבו יוכלו לעסוק במחקר ולימוד ומאז אותה שנה היא ממשיכה להתעדכן באופן קבוע ולייצר סימון קטלוגי עבור שפות חדשות שהתגלו ואותרו. בפברואר 2009 השיק אונסקו מהדורה מקוונת של האטלס שנפתח לציבור המכיל מידע רב יותר ממהדורות דפוס קודמות ומציעה למשתמשים אפשרות לספק משוב מקוון לאור העדכון המתמיד שלה באינטרנט.

## ראו גם
* שפה בסכנת הכחדה
* האטלס העולמי של מבני השפות

## קישורים חיצוניים
* 

קטגוריה:שפות בסכנת הכחדה
קטגוריה:אתרי אינטרנט שהושקו ב-2009
קטגוריה:מאגרי מידע
קטגוריה:אונסק"ו
פרנק היצ'קוק

**פרנק האריס היצ'קוק** (באנגלית: **Frank Harris Hitchcock**; 5 באוקטובר 1867 – 25 באוגוסט 1935) היה פוליטיקאי אמריקאי, ששימש כיושב ראש הוועדה הרפובליקנית הלאומית בשנים 1908–1909 ולאחר מכן ועד 1913 כיהן כמנהל הכללי של דואר ארצות הברית בממשלו של הנשיא ויליאם האוורד טאפט.

## ביוגרפיה
פרנק האריס היצ'קוק נולד באמהרסט, אוהיו. ב-1891 הוא סיים את לימודיו באוניברסיטת הרווארד וב-1894 סיים את לימודיו בבית הספר למשפטים של אוניברסיטת ג'ורג' וושינגטון והתקבל ללשכת עורכי הדין. בתקופת לימודיו בהרווארד הוא הכיר את תאודור רוזוולט, ולשניהם הייתה תשוקה לתחום הצפרות. בהמשך תמך היצ'קוק בדרכו הפוליטית של רוזוולט ברמה הארצית. בשנים 1897–1905 הוא עבד במחלקת החקלאות ובמחלקת המסחר והעבודה של ארצות הברית. לאחר מכן ועד 1908 הוא היה עוזר המנהל הכללי של דואר ארצות הברית.

ב-1909, עם תחילת נשיאותו של ויליאם האוורד טאפט, הוא מינה את היצ'קוק כמנהל הכללי של הדואר, תפקיד בו הוא כיהן עד תום נשיאותו של טאפט ב-1913.

בתקופת כהונתו בתפקיד זה הוקמו שירות דואר האוויר ושירות תוכניות החיסכון של הדואר. מעורבותו בתחום האווירי הובילה אותו להתגייס לכוחות המילואים של הגיס האווירי של צבא ארצות הברית, שם הוא קודם עד לדרגת קולונל. כמנהל הכללי של הדואר הוא העלה לעדיפות עליונה את העמדתם לדין של אלה שעשו שימוש בשירות הדואר למעשי הונאה, כמו מכירתן של מניות של חברות חסרות ערך.

בבחירות לנשיאות של 1916 הוא היה מנהל מסע הבחירות של מועמד המפלגה הרפובליקנית לנשיאות צ'ארלס אוונס יוז. בבחירות לנשיאות של 1920 הוא ניהל את מסע הבחירות של לאונרד ווד ובאלו של 1924 הוא ניהל את מסע הבחירות של היירם ג'ונסון.

ב-1928 רכש היצ'קוק את העיתון "טוסון סיטיזן", שבטוסון, אריזונה. בשנים 1932–1933 הוא היה חבר הוועדה הרפובליקנית הלאומית מטעם אריזונה.

פרנק האריס היצ'קוק נפטר בטוסון ב-25 באוגוסט 1935. הוא נטמן בבית הקברות מאונט אוברן שבקיימברידג', מסצ'וסטס.

## קישורים חיצוניים

* David Leighton, "Street Smarts: General Hitchcock Highway remembers a man whose influence went from D.C. to Tucson and back," Arizona Daily Star, Feb. 25, 2014
* 

## הערות שוליים

קטגוריה:אמריקאים ילידי אוהיו
קטגוריה:המנהלים הכלליים של דואר ארצות הברית
קטגוריה:חברי הקבינט של ארצות הברית בממשל ויליאם האוורד טאפט
קטגוריה:יושבי ראש הוועדה הרפובליקנית הלאומית
קטגוריה:בוגרי אוניברסיטת הרווארד
קטגוריה:בוגרי בית הספר למשפטים באוניברסיטת ג'ורג' וושינגטון
קטגוריה:עורכי דין אמריקאים
קטגוריה:אמריקאים שנולדו ב-1867
קטגוריה:אמריקאים שנפטרו ב-1935
Prayers

"**Prayers**" (בעברית: "**תפילות**") הוא סינגל שהוקלט על ידי להקת ההבי מטאל האמריקאית In This Moment. השיר יצא לאור ב-28 בנובמבר 2006, על ידי חברת התקליטים סנטיורי מדיה רקורדס, כסינגל הראשון מתוך האלבום *[[Beautiful Tragedy]]* וכשיר הנושא של הסרט "The Hills Have Eyes 2".

## רקע וכתיבה
השיר נכתב על ידי חברי להקת In This Moment והופק על ידי אריק רייצ'ל. השיר יצא ביחד עם מיני-אלבום שהכיל בתוכו את השירים "Daddy's Falling Angel" ו-"Have No Fear" וזאת, על מנת לעזור בקידום הסינגל הזה. השיר הוא שיר מטאלקור המשלב בתוכו גם את סוגת המטאל האלטרנטיבי.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3.7 מיליון השמעות.

## וידאו קליפ
עבור השיר צולם קליפ ובו הלהקה מבצעת א-קפלה. במהלך צילומי הקליפ שברה הסולנית הראשית מריה ברינק את אפה. היא התראיינה לחדשות MTV ואמרה "ממש פתחתי את ראשי במהלך הצילומים. יש לי צלקת גדולה על הפנים. המצלמה התקרבה מעט ואני הזזתי את ראשי ופשוט התנגשנו והפרצוף שלי חטף מכה בעקבותיה הוא נפתח ואפי נשבר".

נכון לאוקטובר 2020, מונה הצפיות של הקליפ עומד על למעלה מ-5.5 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2006
קטגוריה:סינגלי בכורה מ-2006
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שירי In This Moment
קטגוריה:שירים באנגלית
ג'רוד ג'וזף

**ג'רוד ג'וזף** (באנגלית: **Jarod Joseph**; נולד ב-9 באוקטובר 1985) הוא שחקן קולנוע וטלוויזיה קנדי, אשר ידוע בשל תפקידו בתור ניקולס פלמינג בסדרה "חוצה את הקווים", בתור ניית'ן מילר בסדרה "המאה" ברשת The CW, בתור אנדי קטלר בסדרה "אתה אני היא" ובשל הופעתו בתור דומיניק טיילור בסדרה "מאהבות" ברשת ABC. 

## ביוגרפיה
ג'רוד ג'וזף גדל בקלגרי, אלברטה שבקנדה. הוא התעניין בתחילה בתחום הספורט. ג'רוד שקל לעסוק בכדורסל או בהוקי כשחקן מקצועי אך העדיף להתמקד במקום זאת בלימודיו. על פי הצעתו של חבר החליט ג'רוד לעסוק במשחק ונסע לוונקובר לחפש עבודה במשחק. 

## קריירה
הוא נבחן לתפקיד בסרט "בפרסי ג'קסון וגנב הברק" והתקבל. אף על פי שהתפקיד היה קטן, זה הספיק כדי לעניין אותו להמשיך בקריירת המשחק.

ג'רוד שיחק בתפקידי טלוויזיה רבים במהלך השנים הבאות. הוא לוהק לתפקיד הבלש ניקולס פלמינג בעונה הראשונה של הסדרה הקנדית-בריטית "חוצה את הקווים". במהלך הצילומים של "חוצה את הקווים" החל ג'רוד לשחק במקביל בסדרות הטלוויזיה "עד עצם היום הזה" ובסדרה "פרינג'" ושיחק בתפקידי אורח בסדרות בין היתר בסדרות "מניע" ו"החץ".

בשנת 2014 לוהק לתפקיד חוזר בתור ניית'ן מילר בסדרת הטלוויזיה "100" ברשת הטלוויזיה האמריקאית The CW.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:קנדים שנולדו ב-1985
יחסי דרום סודאן – רוסיה

**יחסי דרום סודאן–רוסיה** הם היחסים הדו-צדדיים בין רוסיה לדרום סודאן.

## יחסים דיפלומטיים
ב-9 ביולי 2011 העביר מיכאיל מרגלוב, נציג רוסיה בטקסי העצמאות בג'ובה, לנשיא דרום סודאן סאלווה קיר מאיארדיט הודעה של נשיא רוסיה דמיטרי מדבדב, שבה מדבדב בירך את מקבילו הדרום סודאני על עצמאותה של האומה החדשה. ב-11 ביולי 2011 הוציא דמיטרי מדבדב אוקאז שהכיר רשמית בעצמאות דרום סודאן והורה למשרד החוץ הרוסי להתחיל במשא ומתן עם דרום סודאן על כינון יחסים דיפלומטיים.

## יחסים כלכליים
לקראת טקסי העצמאות בג'ובה הצהיר מרגלוב כי רוסיה מתכוונת להמשיך בקשרים כלכליים עם דרום סודאן, וציין כי לאומה העצמאית הטרייה צפוי אתגרים רבים, ורוסיה תצטרך לנצל את ההזדמנות ולהתבסס כחלק מכלכלת האומה.

## נציגויות דיפלומטיות
* רוסיה מיוצגת בדרום סודאן באמצעות שגרירותה בקמפלה, אוגנדה.
* דרום סודאן מחזיקה ברוסיה שגרירות במוסקבה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
תוכנית לימודים מתהווה

**תוכנית לימודים מתהווה** היא גישת הוראה ודרך תכנון תוכניות לימודים המתמקדת בתגובתיות לתחומי העניין של ילדות כדי ליצור חוויות למידה משמעותיות. זו שיטה רלוונטיית לכל הגילים. הגישה דוגלת בהשתתפות פעילה, בניית מערכות יחסים, חקירה עצמאית, שיטות פעולה גמישות וניתנות להתאמה, ולמידה מבוססת משחק. תוכנית הלימודים נבנית ביוזמת הילדה, תוך שיתוף פעולה איתה ובהתאמה לצרכיה. תומכי סגנון לימוד זה מאמינות שידע על התלמידה הוא המפתח להצלחה חינוכית (Cassidy, Mims, Rucker, & Boone, 2003; Crowther, 2005).

## תכנון תוכנית לימודים מתהווה
ברגע שמורות מזהות "עניין" נעשה סיעור מוחות כיצד ניתן ללמוד את נושא העניין לעומק. סיעור זה לרוב מניב מספר פעילויות משחק ברמות שונות. תוך כדי ביצוע פעילויות, המורה מתבוננת בילדים, ומשנה אותן בהתאמה לעניין גובר או לשינוי כיוון הלמידה. המורה מתעדת ומשקפת את יעילות הפעילויות. המורה יכולה לנהל מספר מחזורי תכנון בבת אחת עבור פעילויות או תוצרי למידה שונים.

(Cassidy et al., 2003; Crowther, 2005; Jones & Reynolds, 2011; Stacey, 2009a/2011b; Machlachlan et al., 2013; Wein, 2008; Wright, 1997).

במסגרות אלה, תוכניות למידה הן לרוב מתווה רופף (MachLachlan et al., 2013; Stacey, 2009). לעיתים קרובות יש שימוש ב"קורי למידה": רשת המראה אילו דברים ניתן ללמוד בנושא מסוים. (MachLachlan et al., 2013). עם זאת, חשוב להשתמש בקורים ככלי לפתיחת אפשרויות שאינן "תוכנית".

רעיון לנושא יכול לנבוע מדברים, אנשים, אירועים בסביבה, נושאים שעולים בכיתה וכו '. (MachLachlan et al., 2013; Stacey, 2009). לדוגמה, מורה עשוי לשמוע קבוצה של תלמידים שמקיימת דיון על חרקים ובכך ליצור קור למידה הבוחן את הכיוונים האפשריים במסע למידה על נושא החרקים. רעיונות עשויים להתעורר גם על ידי הצעת חוויות כגון טיול בשכונה, ביקור בעסקים מקומיים או קריאת ספרים.

קטגוריה:חינוך לגיל הרך
קטגוריה:פילוסופיה של החינוך
גלריית סמלי מחוז חיפה

רשימה זו כוללת את הסמלים שבהם נעשה שימוש ב**[[מחוז חיפה]] של מדינת [[ישראל]]** לפי סוג הרשות המוניציפלית ולפי סדר הא'-ב':

## ערים

## מועצות מקומיות

## מועצות אזוריות

## ראו גם

מחוז חיפה
קטגוריה:ישראל: סמלים
קטגוריה:מחוז חיפה
The In-Between

**The In-Between** (בעברית: **בין לבין**) הוא סינגל שהוקלט על ידי להקת הבי מטאל האמריקאית In This Moment, מתוך אלבום האולפן השביעי שלה, *[[Mother]]*. השיר יצא לאור ב-22 בינואר 2020, על ידי חברות התקליטים אטלנטיק רקורדס ורודראנר רקורדס, כסינגל הראשון והפותח מתוך האלבום.

השיר הגיע למקום הראשון במצעד שירי הרוק הכבד הדיגיטליים.

## רקע וכתיבה
השיר נכתב על ידי מריה ברינק, כריס האוורת', קווין צ'ורקו ורנדי וייצל והופק על ידי קווין צ'ורקו. ב-15 בספטמבר הלהקה הודיעה כי הסינגל הזה יעלה לרשתות הזרמות המדיה השונות ב-31 באוקטובר, דרך טוויטר. עם זאת, ב-1 בנובמבר הלהקה הצהירה בפני המעריצים שלה כי תאריך היציאה שלו יידחה לתחילת שנת 2020, בעקבות סיבות כאלה ואחרות.

ב-12 בנובמבר, פורסמה הודעה באינסטגרם של הלהקה, בה נאמר כי במרץ 2020, היא תצא לסיבוב הופעות חדש, ששמו יהיה "The In-Between Tour". סיבוב ההופעות נדחה וחלקו בוטל בעקבות מגפת הקורונה. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.3 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של הלהקה ב-22 בינואר 2020, לאחר שתאריך צאתו נדחה. בתחילת הקליפ, ניתן לראות את מריה כשארבע כפות ידיים מכוסות בנוזל דמוי דם מכסות את פניה ומעל ראש שתי כפות ידיים נוספות. בהמשך, מתחיל הקליפ בו ניתן את הלהקה מבצעת טקסי פולחן שונים.

נכון לאוקטובר 2020, מונה הצפיות של הקליפ עומד על למעלה מ-10 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי In This Moment
קטגוריה:שירים באנגלית
יחסי סיירה לאון – רוסיה

[ממוזער|שגריר סיירה לאון מגיש את [כתב האמנה|כתב ההאמנה שלו לנשיא רוסיה דמיטרי מדבדב, 2011]]
**יחסי סיירה לאון–רוסיה** הם היחסים הדו-צדדיים בין רוסיה לסיירה לאון.

## היסטוריה
ברית המועצות כוננה יחסים דיפלומטיים ב-18 בינואר 1962. בדצמבר 1991 הכירה סיירה לאון בפדרציה הרוסית כיורשת החוקית לברית המועצות. בשנת 1963 נפתחה שגרירות ברית המועצות בפריטאון, אולם היא נסגרה בספטמבר 1992, בשנת 1965 נפתחה שגרירות סיירה לאון במוסקבה.

בשנת 2001 נפתחה קונסוליית כבוד של רוסיה בסיירה לאון.

## יחסי סחר
יחסי הסחר בין רוסיה לבין סיירה לאון כפופים להסכם הסחר 1965. רוסיה הפעילה פרויקט בסיירה לאון (אפריל 2010 - אוקטובר 2011) להכנסת טכנולוגיות בעלות נמוכה וידידותית לסביבה בתחום הדייג ועיבוד הדגים. ההסכם המקביל נחתם במוסקבה ב-17 במאי 2010.

## נציגויות דיפלומטיות
* רוסיה מיוצגת בסיירה לאון באמצעות שגרירותה בקונאקרי, גינאה ובנוסף היא מחזיקה קונסוליה בפריטאון.
* סיירה לאון מחזיקה ברוסיה שגרירות במוסקבה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Whore

**Whore** (בעברית: **זוֹנָה** או **פְּרוּצָה**) הוא סינגל שהוקלט על ידי להקת הבי מטאל האמריקאית In This Moment, מתוך אלבום האולפן הרביעי שלה, *[[Blood (אלבום)|Blood]]*. השיר יצא לאור ב-17 בדצמבר 2013, על ידי חברת התקליטים סנטיורי מדיה רקורדס, כסינגל השלישי והאחרון מתוך האלבום.

השיר הגיע למקום ה-12 במצעד שירי המיינסטרים רוק.

## רקע וכתיבה
השיר נכתב על ידי מריה ברינק, כריס האוורת', קווין צ'ורקו וקיין צ'ורקו. הגיטריסט כריס האוורת' אמר על השיר, "זה הכל עניין של איך מסתכלים על שם השיר; כשאתה מדלג על המחלוקת שהשם שלו יוצר, יש לך שיר רוקנרול בומבסטי עם גיטרות ותופים שגורמים לריאות שלך לצעוק זונה בראש שלך!". ברינק נקטה בגישה אמנותית יותר, בכך שהצטלמה בעירום לקמפיין המקוון של השיר. היא כתבה בפוסט בפייסבוק, "החלטתי להצטלם בעירום עבור האמנות החזותית של "Whore" כדי לעורר רגש פגיע וגולמי".

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-70 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של הלהקה ב-9 בדצמבר 2013, כמה ימים לפני צאתו כסינגל. בתחילת הקליפ, ניתן לראות קטע שצולם בשחור-לבן כאילו נלקח מסרט ישן. בהמשך, ניתן לראות כי הצילום הופך לצילום בצבע, תוך שניתן לראות את ברינק עוטה מסכת ארנב אדומה ומאחוריה שתי רקדניות בלבוש מינימלי.

נכון לאוקטובר 2020, מונה הצפיות של הקליפ עומד על למעלה מ-85 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי In This Moment
קטגוריה:שירים באנגלית
סמל העיר נשר

**סמל העיר נשר**, סמלה הרשמי של העיר, עוצב על ידי דוד הולוד ואושר בישיבת המועצה המקומית ב־24 באוקטובר 1962.

## תיאור הסמל
הסמל מורכב ממגן בעל מסגרת לבנה ושדה לבן המוטען בציור נוף. מעל הסמל כתר בצורת ציפור נשר בצבע חום או כתום המייצגת את שם העיר. ציור הנוף מורכב מארבע גבעות מצלבות בצבעי ירוק ואדום. ארבע הגבעות מסמלות את הנוף ההררי המקיף את העיר וגם את ארבעת היישובים שהרכיבו את העיר: בן דור, גבעת נשר, תל חנן ויישוב הפועלים "נשר" שהוקם בסמוך למפעל נשר חיפה. הנשר שבראש הסמל "פורש את כנפיו על ארבעת חלקי היישוב" ומסמל את אחדותם.

בחזית הסמל ציורי מבנים:
* משמאל, מפעל וארובה שמסמלים את הייסוד התעשייתי של היישוב ובעיקר את מפעל המלט.
* מימין, בתי מגורים הבנויים על הגבעות ומעל חומת לבנים הרוסה, המסמלות את הקמת העיר, כבתי שיכון לעולים שהוקמו על חורבות הכפרים שקדמו להם.

במרכז הסמל עץ בעל עלים לבנים שמסמל את צמיחתה והתפתחותה של העיר.
ממוזער|300px|מרכז|פירוט משמעויות סמל העיר

## היסטוריה
הסמל נבחר על ידי אמן בשם דוד הולוד לאחר תחרות לעיצוב הסמל. את הסמל אישרה המועצה המקומית בישיבתה ב־24 באוקטובר 1962. את פירוט הסימל תיאר ראש המועצה באותה תקופה, יצחק רוט:

## קישורים חיצוניים

## הערות שוליים

נשר
קטגוריה:נשר בתרבות
קטגוריה:נשר (עיר)
סמל העיר קריית ביאליק

**סמל העיר קריית ביאליק**, סמלה הרשמי של העיר קריית ביאליק והעירייה, אומץ בראשית שנת 2016.

## תיאור הסמל
מורכב ממגן בעל מסגרת כחולה ושדה תכלת מוטען בציור של ספר אשר בו נכלל בצד ימין סימני תווי נגינה ובצד שמאל סמל העיר הישן, עיצוב של האותיות ק' ו-ב', ראשי התיבות של שם העיר, בצורת בית. תווי הנגינה מסמלים את שאיפה של קריית ביאליק להיות "בירת הספרות והשירה של ישראל" ואת כך שנקרא על שמו של המשורר הלאומי של ישראל, חיים נחמן ביאליק. בתחתית הסמל קלף עם שם העיר.

## היסטוריה
סמלה הראשון של העיר אומץ ב-1935 בסמוך להקמתה והיה בשימוש בעיר ב-81 השנים הראשונות לקיומה. ב-2016 נערכה תחרות לעיצוב סמל חדש לעיר, הוצעו 24 סמלים מתוכן נבחרה הצעתו של אורגד עמר.

## קישורים חיצוניים

## הערות שוליים

קריית ביאליק
קטגוריה:קריית ביאליק
I Might Be Wrong: Live Recordings

***I Might Be Wrong: Live Recordings*** הוא אלבומם השישי ואלבום ההופעה הראשון של להקת הרוק הבריטית רדיוהד, שיצא ב-12 בנובמבר 2001 בבריטניה על ידי פרלופון וכעבור יממה בארצות הברית על ידי קפיטול רקורדס.

האלבום הוקלט במהלך סיבוב ההופעות של רדיוהד בשנת 2001, והוא כולל שירים מאלבומיהם הרביעי והחמישי *[[Kid A]]* ו-*[[Amnesiac]]*, ובנוסף גם השיר "True Love Waits", שלא שוחרר באלבום אולפן עד שחרורו באלבום *[[A Moon Shaped Pool]]* ב-2016.

## רשימת שירים

## קישורים חיצוניים

## הערות שוליים

קטגוריה:אלבומי הופעה מ-2001
קטגוריה:מיני-אלבומים מ-2001
קטגוריה:אלבומי רדיוהד
קטגוריה:אלבומי הופעה באנגלית
קטגוריה:אלבומי רוק אלטרנטיבי
קטגוריה:מיני-אלבומי חברת קפיטול רקורדס
סמל העיר קריית מוצקין

**סמל העיר קריית מוצקין**, סמלה הרשמי של העיר והעירייה, אומץ לאחר שעוצב מחדש במרץ 2012. בנוסף, לעיר סמליל ממותג שעוצב במרץ 2017.

## תיאור הסמל
[200px|ממוזער|שמאל|דגל [שבט זבולון - ספינה על שדה לבן]]
הסמל מורכב ממגן בעל שדה כחול ובו תמונת נוף הכוללת מספר מרכיבים:
* מגדל - מסמל את מגדל המים ההיסטורי של העיר, שהיה המבנה הראשון שהוקם בה.
* עץ - מסמל את היותה של העיר עיר ירוקה ואת צמיחתה.
* סירה השטה בים - מסמלת את מפרץ חיפה ואת המעפילים שיישבו את העיר בראשית ימיה, ובאו בדרך הים.

הסירה, על פי המסורת, היא סמלו של שבט זבולון, שבנחלתו ממוקמת העיר. הסירה לקוחה מברכת יעקב לזבולון:

בראש הסמל נזר בצורת קני המנורה, המסמלת את האור ואת מדינת ישראל. בתחתיתו קלף ועליו שם העיר.

### סמליל העיר
ב-2017 אומץ סמליל מודרני ושפה עיצובית שמלווה אותו. הסמליל בנוי ממספר מעגלים המקיפים וחותים אחד את השני ויוצרים מראה של גלקסיה. לסמליל מספר מאפיינים שמסמלים את העיר:
* עיגולים הסובבים סביב ציר מרכזי - מסמלים את היותה של קריית מוצקין המרכזית מבין הקריות
* עיגול ירוק במרכז הסמל - דימוי לכיכר ירוקה, כסמל לכיכרות הירוקות הרבות בעיר.
צבעי העיגולים המרכיבים את הסמל מסמלים תחומים שוניים בעשייה של העירייה, כתום מסמל תרבות, אדום מסמל תרבות, ירוק כהה מסמל את העתיד. בסמוך למבנה העיגולים שם העיר ומשמאל לו סמל העיר שהיה בשימוש בין 2000 ל-2012.

## היסטוריה
ב-23 בינואר 1946 עלתה לראשונה ההצעה לעצב סמל לקריית מוצקין. חברי המועצה המקומית החליטו כי המוטיבים המרכזיים בו יהיו מגדל המים, שהיה המבנה הראשון שנבנה במועצה, ים וספינה, כסמל לעלייה לארץ ישראל ומנורה כסמל לזיקה ליהדות. התקבלו מספר הצעות, מתוכם נבחרה הצעתו של אברהם ניסטי, מורה לאמנות בבית הספר היסודי "אחדות" שבעיר ואושרה ב-16 ביוני 1946.

הסמל עבר מספר שינויים במרוצת השנים, ועודכן ב-1956, בשנות ה-70 וב-2000. סך הכל עבר הסמל שלושה גלגולים מרכזיים, כאשר כולם שומרים על מבנה הסמל והמוטיבים המרכזיים בו, עם שינויים עיצוביים קלים.

בשנת 2012 שונה עיצוב סמל העיר שוב, פעם רביעית, במטרה לעצב סמל ש״מתאים יותר לשנות האלפיים״. הסמל עוצב באופן גרפי מודרני יותר תוך שמירה על המוטיבים המרכזיים בסמליה הקודמים של העיר. על העיצוב החדש נמתחה ביקורת הן על השינויים הרבים בסמל העיר והן על חוסר הרלוונטיות שלו בכך שמציג ספינה וים כסמל לעליה לארץ שמתקיימת לרוב דרך טיסה, בנוסף לכך שלקריית מוצקין אין גישה לים.

במרץ 2017 אומץ סמליל ממותג חדש לעיר שנועד לשנות בהדרגה את סמלה פעם נוספת.

## ביאורים

## הערות שוליים

קריית מוצקין
קטגוריה:קריית מוצקין: תרבות
סמל העיר קריית אתא

150px|ממוזער|שמאל|סמל העיר עד לשנת 2016
**סמל העיר קריית אתא**, סמלה הרשמי של העיר קריית אתא והעירייה, אומץ עם כינונה של קריית אתא כעיר ב-1969. לעיר סמליל ממותג שעוצב ב-2015 ופורסם ב-1 בינואר 2016 לכבוד חגיגות 90 שנה לעיר.

## תיאור הסמל
250px|שמאל|ממוזער|מפעל אתא וגגו המשופע המופיע בסמל
סמל העיר מורכב מקו כחול בצורת זיגזג היוצר ציור של מפעל בעל גג משופע שמארובתו יוצא עשן. המפעל המופיע בסמל הוא מעל אתא שבסמוך העיר. בתחתית הסמל מופיע שמה של העיר.

### סמליל העיר הממותג
הסמל מורכב מצורות גאומטריות היוצרות ביחד את המילה "אתא" בכתב מחובר, הנע בצבעיו מירוק לכחול. הסמל עוצב על בסיס העשן היוצא מארובות הסמל הקודם, ונועד ליצור מראה של גבעות, של סמל האינסוף ושל צורת הדי-אן-אי.

## היסטוריה
לפני כינונה של קריית אתא, בשטחו היו שני יישובים כפר אתא וקריית בנימין, שלשתיהן סמל משל עצמן. סמלה של קריית בנימין עוצב על ידי עליזה מילשטיין, תושבת כפר אתא, וסמלו של כפר אתא אומץ שנה לאחר מכן, ב-16 באפריל 1960. עם האיחוד בין שני היישובים שונה שם המועצה ל״קריית אתא״, וסמל הכפר הפך לסמל הקריה המאוחדת.

עם ההחלטה על הפיכתה לעיר ב-1969, הכריזה עיירית קריית אתא על תחרות לעיצוב במל העיר החדש. הדרישה לסמל הייתה לייצג שני מרכיבים בהתפתחות בעיר - חקלאות ותעשייה. את סמלה החדש עיצב יעקב לנדאו, תושב תל אביב.

ב-1 בינואר 2016, לכבוד אירועי 90 שנה לקריית אתא פורסם הסמליל הממותג של העיר.

## קישורים חיצוניים

## הערות שוליים

קריית אתא
קטגוריה:קריית אתא: תרבות
הרועה (על פי מילה)

**הרועה (על פי מילה)** (באנגלית: **The Shepherdess (after Millet)**, בהולנדית: **De Herderin (naar Millet)**) הוא ציור שמן על קנבס של הצייר ההולנדי וינסנט ואן גוך. את הציור צייר ואן גוך בשנת 1889 כשהיה מאושפז במנזר סן פול דה מסול שבסן רמי, פרובאנס, אשר בדרום צרפת, כחלק מסדרת ההעתקים בעקבות אמנים. היצירה מוצגת במוזיאון תל אביב לאמנות, כחלק מאוסף משה ושרה מאייר.

## אודות היצירה
ממוזער|''La Grande Bergère Assise'' – ז'אן-בטיסט מילה
[טקסט=|ממוזער|רועה יושבת על סלע – [ז'אן-פרנסואה מילה]]
הרועה (על פי מילה) צויר בסגנון אקספרסיוניסטי האופייני לואן גוך. הציור מבוסס על חיתוך בעץ בשם La Grande Bergère Assise, שביצע ז'אן-בטיסט מילה, ככל הנראה בעקבות הציור "רועה יושבת על סלע", אשר צייר אחיו, ז'אן-פרנסואה מילה. אל חיתוך העץ שביצע ז'אן-בטיסט נחשף ואן גוך בשנת 1881 כשהיה אצל אחיו סוחר האמנות תיאו. יצירה זו הותירה אצל ואן גוך רושם רב, שהוזכר במספר מכתביו, ואף את ציורו "צער" (Sorrow) צייר בהשראתו. כשאושפז ואן גוך במנזר סן פול דה מסול בעקבות מחלת נפש, הוא צייר גרסאות משלו לכ-20 יצירות של מילה, וזאת כחלק מהערכתו הרבה אליו, ובייחוד לאופן בו הציג את האיכרים, שכמו מילה גם ואן גוך שאב מהם השראה. בגרסאותיו ואן גוך לא ניסה להעתיק את יצירות מילה, אלא נתן בהן את הנופך האישי שלו. בציור "הרועה (על פי מילה)", ניתן לראות את משיכות המכחול האופייניות לוואן גוך, יחד עם השימוש בכחול ובצהוב. ניתן להבחין כי רועת הצאן בעלת תווי פנים מבוגרים יותר מאשר בחיתוך ובציור של האחים מילה, ומעניינת השתלבות הצאן בין החיטים.

## קישורים חיצוניים

*  נועה רוזנברג, אוצרת לאמנות מודרנית ואמנות אירופאית 16–19 במוזיאון תל אביב לאמנות, על "רועת צאן" של וינסנט ואן גוך, באתר YouTube

## הערות שוליים

קטגוריה:וינסנט ואן גוך: ציורים
קטגוריה:ציורי שמן
קטגוריה:מוזיאון תל אביב לאמנות: ציורים
Adrenalize

**Adrenalize ** (בעברית: **להתאקלם**) הוא סינגל שהוקלט על ידי להקת הבי מטאל האמריקאית In This Moment, מתוך אלבום האולפן הרביעי שלה, *[[Blood (אלבום)|Blood]]*. השיר יצא לאור ב-17 בדצמבר 2013, על ידי חברת התקליטים סנטיורי מדיה רקורדס, כסינגל השני מתוך האלבום.

השיר הגיע למקום ה-20 במצעד שירי המיינסטרים רוק.

## רקע וכתיבה
השיר נכתב על ידי מיטש מארלו, מריה ברינק, כריס האוורת' וקווין צ'ורקו. השיר יצא לאור בפברואר 2013, לאחר שהוחלט כי שיר הנושא של האלבום "Blood", יהיה הסינגל הראשון מתוכו. כמו כן, הוקלט השיר כבר בשנת 2012, בדומה לשאר שירי האלבום והוא מכיל בתוכו סוגות שונות כמו מטאל אלטרנטיבי ונו-מטאל.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-36 מיליון השמעות.

## וידאו קליפ
הקליפ של "Adrenalize", היה בבימויו של רוברט ג'ון קלי, הופץ ב-9 באפריל 2013 וצולם בבית החולים הקהילתי לינדה ויסטה בלוס אנג'לס. הקליפ מציג את מריה ברינק כשהיא מסוממת על ידי אחות, תוך שהיא קשורה למיטת בית חולים. הקליפ מסתיים בכך שברינק הופכת לאחות החדשה במקום זו מתחילתו של הקליפ.

נכון לאוקטובר 2020, מונה הצפיות של הקליפ עומד על למעלה מ-40 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי In This Moment
קטגוריה:שירים באנגלית
רוקט לייק

**רוקט לייק** (באנגלית: **Rocket Lake**) הוא שמה של סדרת מעבדי אינטל ממשפחת השבבים השולחניים x86, אשר יצא לאור בסוף הרבעון הראשון של 2021. המעבדים מבוססים על טכנולוגיית Cypress Cove. השבבים שווקו בתור "הדור ה-11 של אינטל". ליבות ה-Cypress Cove מכילות יותר טרנזיסטורים באופן משמעותי מליבות הדור הקודם - סקיילייק. אינטל הודיעה שלמעבדים תהיה תמיכה ב-PCIe 4.0.

לפי הכרזת החברה, ארכיטקטורת יחידת העיבוד המרכזית (CPU) מבוססת על ליבת העיבוד של מעבדי אייס לייק, בעוד המעבד הגרפי מבוסס על ארכיטקטורת Xe-LP שהופיעה לראשונה במעבדי טייגר לייק. בהשוואה לסקיילייק, צפוי שיפור של 10% ומעלה ב-IPC, וכ-50% בכח העיבוד הגרפי. המעבדים ייוצרו בטכנולוגיית 14-ננומטר הוותיקה של אינטל, וצריכת ההספק שלהם צפויה לעמוד על 125 וואט (TDP). בגרסה החזקה ביותר יהיו 8 ליבות ו-16 נימים.

## הערות שוליים

קטגוריה:מעבדי אינטל
מריה ברינק

**מריה דיאן ברינק** (באנגלית: **Maria Diane Brink**, נולדה ב-17 בדצמבר 1977) היא זמרת-יוצרת אמריקאית. ברינק היא סולנית להקת המטאל אלטרנטיבי, In This Moment.

## ביוגרפיה
ברינק נולדה במדינת ניו יורק, ואביה עזב את המשפחה כשהייתה צעירה. כשהייתה בת 14 נכנסה להריון ונאלצה לפרנס את עצמה ואת בנה. היא גם עזרה לאמה להתגבר על התמכרותה לסמים. הלהקה הראשונה בה הייתה ברינק היא Pulse, לפני שעברה לקליפורניה.

בשנת 2002, כשהייתה בת 25, עברה ללוס אנג'לס כדי למצוא להקה לעבוד איתה; לקח לה שנתיים למצוא את כריס האוורת', איתו הקימה את In This Moment. ברינק היא צמחונית ופעילה בקמפיין PETA. היא גם אמנית / ציירת שאפתנית העונה לכינוי 'Maria Brink's Wonderland'.

## דיסקוגרפיה
### עם [[In This Moment]]
#### אלבומי אולפן
* 2007: *[[Beautiful Tragedy]]*
* 2008: *[[The Dream (אלבום)|The Dream]]*
* 2010: *[[A Star-Crossed Wasteland]]*
* 2012: *[[Blood (אלבום)|Blood]]*
* 2014: *[[Black Widow (אלבום)|Black Widow]]*
* 2017: *[[Ritual (אלבום)|Ritual]]*
* 2020: *[[Mother]]*

#### אלבומי הופעה
* 2014: *[[Blood at the Orpheum]]*

#### אלבומי אוסף
* 2015: **

## קישורים חיצוניים

* 

## הערות שוליים

קטגוריה:זמרות רוק אמריקאיות
קטגוריה:זמרות-יוצרות אמריקאיות
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
לודוויג ומריה קנאפ

**לודוויג קנאפ** (בגרמנית: **Ludwig Knapp**) ורעייתו **מריה קנאפ** (בגרמנית: **Maria Knapp**) הם חסידי אומות העולם אוסטרים.

בשנת 1944, לודוויג קנאפ ואשתו מריה היו הבעלים של חווה חקלאית ומנסרה בעיירה וייטרה  במחוז גמונד באוסטריה תחתית.

בני הזוג ראו כמה קשה ליהודים תחת המשטר הנאצי. עסקיהם סבלו ממחסור בעובדים ולכן החליטו להעסיק עובדי כפייה יהודים על מנת להצילם מגירוש.

קנאפ קיבל אישור להעסיק 24 יהודים במנסרה שלו. מכיוון שידע שהזקנים והילדים אינם מסוגלים לעבוד והם פגיעים במיוחד, בחר במכוון בשבעה זקנים וארבעה ילדים. הם דאגו לעובדיהם, למצבם הבריאותי בזמן העבודה וסיפקו להם מזון ובגדים חמים.

באפריל 1945 גילה קנאפ כי השלטונות החליטו לגרש את עובדיו לטרזיינשטט. הוא הבין שבעצם הגירוש הוא חורץ את גורלם. לודוויג ומריה קנאפ רצו להימנע מכך בכל מחיר. הם סיפקו לעובדיהם מזון למשך חודש ואמרו להם להסתתר ביער סמוך. ואז לודוויג נסע עם משפחתו לטיול קצר בווינה.

כשחזר כעבור יומיים, דיווח לגסטפו כי כל העובדים היהודים ברחו בזמן היעדרותו. בחקירתו לא יכול היה להסביר מדוע הצליחו להימלט, אך הוא הציע להצטרף לחיפוש אחר עובדיו ה"נעדרים". הוא הוביל את הגסטאפו לכיוון הלא נכון, כך שכלביהם לא ימצאו אותם.

כשהסכנה חלפה, הזוג קנאפ הובילו את היהודים מהיער והסתירו אותם בביתם עד לסיום המלחמה.

בשנת 1968 העניק יד ושם את אות חסידי אומות עולם לזוג קנאפ.

## קישורים חיצוניים
* חסידי אומות העולם האוסטרי (מאמר בשפה הגרמנית בעמוד 44)
* "Die vergessenen Helfer" ("העוזרים הנשכחים"), סיכום (בגרמנית) עם תמונה מתוכנית הטלוויזיה מ-9 באוגוסט 2006 רשת ORF
* לודוויג ומריה קנאפ, במאגר חסידי אומות העולם באתר יד ושם

קטגוריה:מצילים בשואה: אוסטריה
קטגוריה:אוסטרים חסידי אומות העולם